यूएई के कई अन्य उद्योगपतियों ने भी केरल बाढ़ पीड़ितों की मदद करने की घोषणा की है. भारत में जन्मे अरबपति उद्योगपति तथा यूनिमनी और यूएई एक्सचेंज के चेयरमैन बी आर शेट्टी ने इसके लिए दो करोड़ रुपए देने की प्रतिबद्धता जताई है. एस्टर डीएम हेल्थकेयर के संस्थापक चेयरमैन एवं प्रबंध निदेशक आज़ाद मोपेन ने पांच करोड़ रुपए की मदद देने का फैसला किया है. समूह ने कहा है कि वो 300 कार्यकर्ताओं की आपदा सहायता टीम बनाएगा.